Николай Лилиев
На денят под безплодните крясъци…

chitanka.info

На денят под безплодните крясъци,

на нощта под безбродний покров,

ти ще спиш, навестена от блясъци,

моя нежна, безбрежна любов,

ще зовеш, безнадеждна, възмездие,

ала глух ще остане светът,

и венци от далечни съзвездия

ще отминат предвечний ти път,

ти ще спиш сред безумни видения,

и над твоите скръбни земи,

позорени от срамни падения,

безутешния дъжд ще ръми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.